Obecné zastupiteľstvo v Liptovskom Petre v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 ods. 2 a ods. 12 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto

**VŠEOBECNE ZÁVäZNÉ NARIADENIE**

**Obce Liptovský Peter**

**č. 1/2020**

 **o  určení výšky dotácie na prevádzku a mzdy materskej školy a školskej jedálne v obci Liptovský Peter v roku 2020**

**§1**

 **Predmet úpravy**

1. Účelom tohto všeobecne záväzného nariadenia obce je určiť výšku a účel použitia dotácie na prevádzku a mzdy materskej školy a školskej jedálne so sídlom na území obce Liptovský Peter v roku 2020, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky.

**§ 2**

**Príjemca dotácie**

1. Príjemcom dotácie podľa tohto nariadenia je:

Obec Liptovský Peter za materskú školu a školskú jedáleň bez právnej subjektivity.

**§ 3**

**Výška a účel dotácie**

1. Výška dotácie na príslušný kalendárny rok 2020 na prevádzku a mzdy materskej školy a školskej jedálne v zriaďovateľskej pôsobnosti obce je určená vo výške **2 744,29 € ročne na jedno dieťa**.

|  |  |  |
| --- | --- | --- |
| ***Počet detí MŠ k 15. 9. 2019*** | ***Ročná dotácia obce***  | ***Dotácia obce na 1 dieťa*** |
| 28 | 76 840,12 **€** | 2 744,29 € |

1. Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materskej školy a školskej jedálne so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

  **§4**

 **Kontrola použitia dotácie**

1. Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva Obec Liptovský Peter a ostatné oprávnené orgány.

 **§5**

 **Záverečné ustanovenia**

1. Na ustanovenia súvisiace s určením výšky dotácie na prevádzku a mzdy materskej školy a školskej jedálne na území obce Liptovský Peter, neupravené týmto všeobecne záväzným nariadením, sa vzťahujú príslušné právne predpisy.

**§6**

**Platnosť a účinnosť**

1. Toto VZN bolo schválené obecným zastupiteľstvom v Liptovskom Petre uznesením číslo 5/2020 zo dňa 27.01.2020.

 Ing. Anna Papajová, v. r.

 starostka

Návrh vyvesený dňa: 12.1.2020

Po schválení vyvesené: 05.02.2020, zvesené 21.02.2020.

***Dôvodová správa:***

Zákon č. 179/2009 Z. z., ktorým sa mení a dopĺňa zákon č. 597/2003 Z. z. o financovaní základných škôl a školských zariadení v znení neskorších predpisov a o zmene a doplnení zákona č. 596/2003 Z. Z. o štátne správe v školstve a školskej samospráve a o zmene a doplnení niektorých zákonov v znení neskorších predpisov s účinnosťou od 1. januára 2010 mení doterajší postup obce pri poskytovaní dotácií na mzdy a prevádzku školských zariadení: materské školy, školské kluby detí a zariadenia školského stravovania. Dotácie na mzdy a prevádzku školských zariadení /MŠ, ŠK, ZŠS/ sú poskytované z výnosu dane z príjmov, ktorý je obci prideľovaný zo štátneho rozpočtu podľa osobitných predpisov. Obec je povinná určiť výšku dotácie všeobecne záväzným nariadením. Navrhovaná výška dotácie v predkladanom VZN je vypočítaná z očakávanej výšky výnosu dane z príjmov na rok 2020 zverejnenej na stránke MF SR v časti fiškálna decentralizácia:

* Predpokladaný podiel na DPFO pre rok 2020 za SR 2.255.100.000,- €
* Prepočítaný počet detí a žiakov podľa stavu k 15.9.2019 za SR je 9.466.459,30

Výpočet jednotkového koeficientu

2.255.100.000 : 9.466.459,30 x 0,40 = 95,288 €

Koeficient pre výšku dotácie v MŠ Liptovský Peter:

95,288 x (27,3 + 1,5) = **2 744,29 € na jedno dieťa MŠ**

Pozn. Koeficienty detí materskej školy sú určené v prílohe č. 3 k nariadeniu vlády č. 668/2004 Z.z. v znení nesk. predpisov.